Нацыянальная акадэмія навук Азэрбайджану

**Нацыянальная акадэмія навук Азэрбайджану (НАНА)** () — асноўнае навуковае аб’яднаньне рэспублікі. НАНА была створана ў горадзе Баку ў 1945 годзе. Папярэднікам НАНА быў Азэрбайджанскі філіял АН СССР (існаваў з 1932 году).

## Склад
У склад АН ўваходзіць 21 навуковая ўстанова, у тым ліку 15 інстытутаў, 3 сэктары, шэраг музэяў, батанічны сад, базы ў розных раёнах рэспублікі. Акрамя таго, ёсьць бібліятэка, рукапісны фонд і выдавецтва.

У складзе НАНА на 2007 год — 57 акадэмікаў і 104 член-карэспандэнтаў.

## Прэзыдэнты НАНА
На першым пасяджэньні сапраўдных членаў Акадэміі навук 31 сакавіка 1945 году прэзыдэнтам НАНА быў абраны Мір Міркасімаў.

Наступнымі прэзыдэнтамі Акадэміі навук былі:
* Юсіф Гейдар аглы Мамэдаліеў (1947—1950, 1958—1961)
* Муса Мірза аглы Аліеў (1950—1958)
* Захід Ісмаіл аглы Халілаў (1961—1967)
* Рустам Гаджыалі аглы Ісмаілаў (1967—1970)
* Гасан Мамэдбагір аглы Абдулаеў (1970—1983)
* Эльдар Юніс аглы Салаеў (1983—1997)
* Фарамаз Газанфар аглы Максудаў (1997—2000).

У 2001 годзе прэзыдэнтам НАНА абраны акадэмік Махмуд Керым аглы Керымаў.

## Праблематыка дасьледаваньняў
Галоўнае месца ў працах навукоўцаў Азэрбайджану займаюць праблемы, зьвязаныя з пытаньнямі разьвіцьця геалёгіі, нафтаздабываючай і нафтаперапрацоўчай прамысловасьці, уласнай мэталюргічнай базы, ірыгацыі і арашальных работ, гідраэнэргагаспадарства, геабатанікі, генэтыкі і сэлекцыі расьлін і жывёл.

Асаблівае месца ў плянах навукова-дасьледчых работ надаецца пытаньням нафтахіміі, сынтэзу і перапрацоўкі нафты і газу. Створаны спэцыяльны інстытут нафтахімічных працэсаў. Дасягнуты значныя посьпехі ў распрацоўцы праблем выкарыстаньня радыеактыўных ізатопаў, паўправаднікоў, прымяненьня аўтаматыкі і тэлемеханікі, тэорыі фільтрацыі, астрафізыкі і інш.

Вялікая работа праводзіцца ў вобласьці грамадзкіх навук.

## Аддзяленьне НАНА
НАНА мае ў сваім складзе 5 аддзяленьняў:

*Аддзяленьне фізыка-матэматычных і тэхнічных навук*

* Інстытут фізыкі
* Інстытут кібэрнэтыкі імя акадэміка А. Гусэйнава
* Інстытут матэматыкі і мэханікі
* Шэмахінская астрафізычная абсэрваторыя імя Насірэддзіна Тусі
* Інстытут радыяцыйных праблем
* Інстытут інфармацыйных тэхналёгіяў

*Аддзяленьне хімічных навук*

* Інстытут нафтахімічных працэсаў імя акадэміка Ю. Г. Мамэдаліева
* Інстытут хімічных праблем імя акадэміка М. Ф. Нагіева
* Інстытут хіміі прысадак імя акадэміка А. М. Куліева
* Інстытут палімэрных матэрыялаў
* Досьледна-прамысловы завод Інстытуту нафтахімічных працэсаў

*Аддзяленьне навук аб Зямлі*

* Інстытут геалёгіі
* Інстытут геаграфіі імя акадэміка Г. Аліева

*Аддзяленьне гуманітарных і грамадзкіх навук*

* Інстытут гісторыі імя А. Бакіханава
* Інстытут археалёгіі і этнаграфіі
* Інстытут эканомікі
* Інстытут філясофіі і палітыка-прававых дасьледаваньняў
* Інстытут усходазнаўства імя акадэміка Я. М. Буньядова
* Навукова-дасьледчы інстытут па правах чалавека
* Інстытут літаратуры імя Нізамі
* Інстытут мовазнаўства імя Насімі
* Інстытут рукапісаў імя Фізулі
* Інстытут архітэктуры і мастацтваў
* Музэй гісторыі Азэрбайджану
* Музэй азэрбайджанскай літаратуры імя Нізамі Гянджэві
* Дом-музэй Гусэйнаў Джавіда
* Інстытут фальклёру

*Аддзяленне біялагічных навук*

* Інстытут батанікі
* Інстытут заалёгіі
* Інстытут генэтычных рэсурсаў
* Інстытут фізыялёгіі імя А. І. Караева
* Інстытут глебазнаўства і аграхіміі
* Інстытут мікрабіялёгіі
* Цэнтральны батанічны сад
* Мартакертскі дэндрары

## Выдавецкая дзейнасьць
Выдадзена «Гісторыя Азэрбайджану», «Расейска-азэрбайджанскі слоўнік», «Гісторыя азэрбайджанскай літаратуры» і інш.

## Выданьне Акадэміі
Выдаюцца «Даклады», «Весткі» і інш. літаратура.

## Вонкавыя спасылкі
* Афіцыйны сайт НАНА
* Цэнтральная навуковая бібліятэка НАНА

Азэрбайджан
Катэгорыя:Азэрбайджанскія навуковыя інстытуты
Катэгорыя:Збудаваньні Баку
Катэгорыя:Зьявіліся ў 1945 годзе